News Update: จับตาประชุม FOMC 26-27 ก.ค. นี้ ตลาดคาด Fed ขึ้นดอกเบี้ย 75 bps สู่ 3.5% ในสิ้นปี หวังสู้เงินเฟ้อ ท่ามกลางความเสี่ยงเศรษฐกิจถดถอย - FINNOMENA
Fed อาจต้องสร้างความเจ็บปวดให้แก่เศรษฐกิจมากขึ้นด้วยการขึ้นดอกเบี้ย 75 bps เพื่อควบคุมเงินเฟ้อให้ได้
25 ก.ค. 2565

Fed อาจต้องสร้างความเจ็บปวดให้แก่เศรษฐกิจมากขึ้นด้วยการขึ้นดอกเบี้ย 75 bps เพื่อควบคุมเงินเฟ้อให้ได้
การเติบโตของเศรษฐกิจสหรัฐฯ ชะลอตัวลงต่อเนื่องตามการขึ้นดอกเบี้ยของ Fed ตอนนี้ตลาดที่อยู่อาศัยกำลังอ่อนแอลง บริษัทเทคโนโลยีต่างๆ เริ่มลดการจ้างงาน ขณะที่ตัวเลขผู้ขอสวัสดิการการว่างงานเพิ่มขึ้น
ด้วยอัตราเงินเฟ้อที่สูงสุดในรอบ 4 ทศวรรษ ทำให้มีนักวิเคราะห์จำนวนมากขึ้นเรื่อยๆ ที่มองว่า เศรษฐกิจจะเข้าสู่ภาวะถดถอย และการว่างงานจะสูงขึ้นอย่างเห็นได้ชัด
ผลสำรวจนักเศรษฐศาสตร์โดย Bloomberg ในเดือน ก.ค. นี้ พบว่า ความน่าจะเป็นที่เศรษฐกิจสหรัฐฯ จะชะลอตัวในช่วง 12 เดือนข้างหน้า เพิ่มขึ้นเป็น 47.5% จาก 30% ในเดือน มิ.ย.
หลังจากขึ้นดอกเบี้ย 75 bps ในเดือน มิ.ย. ซึ่งสูงสุดนับตั้งแต่ปี 1994 ‘เจอโรม พาวเวลล์’ ประธาน Fed รวมถึงคณะกรรมการคนอื่นๆ คาดว่าจะอนุมัติการขึ้นดอกเบี้ย 75 bps ในการประชุมวันที่ 26-27 ก.ค. และยังส่งสัญญาณว่าจะปรับขึ้นดอกเบี้ยต่อไปเรื่อยๆ ในเดือนถัดๆ ไป
โดยก่อนหน้านี้ พาวเวลล์กล่าวว่า ความล้มเหลวในการจัดการกับเงินเฟ้อเป็นความผิดพลาดที่ใหญ่กว่าการผลักดันเศรษฐกิจสหรัฐฯ เข้าสู่ภาวะถดถอย
อย่างไรก็ตาม Fed ยังคงยืนยันว่าสามารถการเกิดหลีกเลี่ยงภาวะเศรษฐกิจถดถอย และทำให้เกิด Soft Landing เนื่องจากเศรษฐกิจสหรัฐฯ มีจุดแข็งแฝงอยู่ และคาดว่าเงินเฟ้อจะคลี่คลายลงอย่างรวดเร็วเมื่อเร่งขึ้นดอกเบี้ย
นักลงทุนในตลาดฟิวเจอร์สอัตราดอกเบี้ยกำลังเดิมพันว่า อัตราดอกเบี้ยจะอยู่ที่ประมาณ 3.5% ภายในสิ้นปี จากที่ระดับ 1.5% -1.75% ในตอนนี้ ก่อนที่ Fed จะเริ่มปรับลดดอกเบี้ยลงในช่วงครึ่งหลังของปี 2023
อ้างอิง: https://www.bloomberg.com/news/articles/2022-07-24/fed-to-inflict-more-pain-on-economy-as-it-readies-big-rate-hike?srnd=premium-asia&sref=e4t2werz#xj4y7vzkg
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FED
FOMC
Jerome Powell
News Update
ประชุมเฟด
เจอโรม พาวเวลล์
เฟด
เฟดขึ้นดอกเบี้ย
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA